เรื่องร้องเรียน: สวัสดีค่ะ  ซอยประชาอุทิศ74 บ้านหลายหลังมีรั้วหลังบ้านติดกับรั้วของโรงงานไฮเทค    ช่วงนี้โรงงานมีการปรับปรุงซ่อมแซมเป็นประจำ  ทำให้เกิดเสียงดัง และฝุ่นควัน และงานเกี่ยวกับการก่อสร้างรบกวน  มาสักระยะแล้ว    เข้าใจว่าวันที่โรงงานหยุดคือวันอาทิตย์ ทางโรงงานน่าจะให้ช่างเข้ามาทำงาน  ซึ่งประจวบกับเป็นวันหยุดพักผ่อนของคนทั่วไป  จึงเป็นการรบกวนอย่างมาก  และที่วันนี้มีฝุ่นควันมาก เสียงดังปลิวฟุ้งเข้าบ้านคนหลายหลัง  ปลิวเกาะของใช้ในครัวเรือน และต้องหายใจเข้าร่างกายอีก เพราะครัวส่วนมากจะอยู่ติดกับที่โรงงานกำลังปรับปรุงซ่อมแซมค่ะ   รบกวนช่วยแก้ไขอย่างเร่งด่วน เพราะชาวบ้านเกิดความไม่สบายใจและเป็นการรบกวนในการดำรงชีวิตประจำวันค่ะ
การดำเนินการของเจ้าหน้าที่: สำนักงานเขตทุ่งครุ ได้เข้าตรวจสอบแล้ว พบว่าทางบริษัทไฮเทค มีการซ่อมแซมผนังและหลังคา เนื่องจากมีน้ำรั่ว จึงได้ทำการแนะนำว่าให้ดำเนินการในวันธรรมดา เนื่องจากประชาชนบริเวณใกล้เคียงต้องการพักผ่อนในวันอาทิตย์ และให้ระมัดระวังเรื่องเสียงและฝุ่นไม่ให้รบกวนข้างเคียง ซึ่งทางบริษัทจะดำเนินการแก้ไขตามที่เจ้าหน้าที่แนะนำ
ความเห็นของผู้แจ้ง: ขอขอบคุณเจ้าหน้าที่ทุกฝ่าย ที่รับเรื่องร้องเรียนจากประชาชน และช่วยดำเนินการจัดการอย่างเร่งด่วน ขอชื่นชมในการปฏิบัติหน้าที่ครั้งนี้อย่างสูงค่ะ
พื้นที่: แขวงทุ่งครุ เขตทุ่งครุ กรุงเทพมหานคร